wickkiey/tamil-wikipedia-chunked huggingface dataset:
# தாவரப் பூசணவியல்

## சேமிப்புப் பூசணவியல்

### முளைப்புத்திறன்

சேமிப்புப் பூசணங்களும், விதை முளைப்புத்திறனும் சேமிப்புப் பூசணங்களால் பாதிக்கப்பட்ட விதைகளில் முளைப்புத்திறன் குறைந்துவிடுகிறது. மேக்ரோபோமினா ஃபேசியோலினா (Macrophomita phaseolin) என்னும் பூசணத்தால் பாதிக்கப்பட்ட சூரியகாந்தி விதைகளில் சேமிப்புக் கலத்திற்குத் தக்கவாறு முளைப்புத்திறன் குறைகிறது. சூரியகாந்தி விதைகளில் முளைப்புத்திறன் குறைவதற்கான காரணம் அவை பூசணத்தால் ஏற்படும் நச்சு, நொதிப் பொருள்களைத் தோற்றுவித்து விதை உறை (seed coat) வழியாக உட்செல்கின்றன. விதையின் தசைப் பகுதியில் (Seedcentdosperint) உள்ள ஊட்டச்சத்தைப் பயன் படுத்திக் கொண்டு டாக்சின் நச்சை வெளிப்படுத்தி விதை முளைப்புத் திறனைக் குறைக்கின்றன. முளைக்கும் விதைகளிலிருந்து வலிமையற்ற கன்றுகளே தோன்றுகின்றன.
# தாவரப் பூசணவியல்

## சேமிப்புப் பூசணவியல்

### தாக்கும் காரணிகள்

விதை விதைக்கப்பட்டவுடன் நிலத்திலுள்ள நீரை உறிஞ்சிக் கொண்டு பலவித வேதி மாற்றங்கள் பெற்று முளைவிடுகிறது. விதையின் உள்ளும் புறமும் உள்ள நுண்ணுயிரிகள், அவற்றிற்குத் தேவையான உணவும் நீரும் கிடைக்கும் காரணத்தால் விரைந்து வளர்கின்றன. ஆகவே அவை விதையைச் சுற்றிலும் மிகுதியாகப் பெருக்கமடைகின்றன. அதாவது முளைக்கும் விதையைச் சுற்றி 1 செ.மீ. தொலைவில் உள்ள மண்ணிலுள்ளதைவிட ஏறத்தாழ பத்து மடங்கு கூடுதலான நுண்ணுயிரிகளைக் காணலாம்.  
எடுத்துக்காட்டாக, சோள விதைகளில் 17% ஈரப்பதம் இருக்கும்போது 35&nbsp;°C வெப்பமுள்ள அறையில் 80 நாள் சேமித்து வைத்திருந்தால் ஆஸ்பெர்ஜில்லஸ் (Aspergillus spp) பெனிசில்லியம் (Penicilliant spp) ஆகிய பூசணங்களால் பாதிக்கப்பட்டு முளைப்புத் திறன் 93% இலிருந்து 4% வரை குறைந்து விடுவதாகக் கண்டறியப்பட்டது. 14% ஈரப்பதம் கொண்ட நெல்விதைகளை 90 நாள் வரை 20&nbsp;°C வெப்பமுள்ள அறையில் சேமித்து வைத்திருந்தால் 94% முளைப்புத் திறனைக் கொண்ட விதைகள் 4% மட்டும் முளைப்புத் திறனைப் பெறுகின்றன என்றும் அறியப்பட்டது.
# தாவரப் பூசணவியல்

## சேமிப்புப் பூசணவியல்

### சேமிப்புக் கலன்கள்

சேமிப்புக் கலன்களும் பூசணங்களும். தானியங்களைச் 'சேமித்து வைக்கப் பயன்படும் சேமிப்புக் கலன்களுக்கு ஏற்றவாறு தானியங்களில் தோன்றும் சேமிப்புப் பூசணங்களும் வேறுபடுகின்றன. மேற்குக் கோதாவரியில் கடே (gade), கோட்லு (kotlu), பக்கா கொதி, (pucca kothi) ஆகிய மூவகைக் கலன்கள் தானியங்களைச் சேமித்து வைக்கப் பயன்படுகின்றன. இவற்றில் நெல்லை ஐந்து மாதங்கள் சேமித்து வைத்தபின், ஆய்வு செய்ததில் இவற்றிலிருந்து எடுத்த நெல்லில் பல வகைப் பூசணங்கள் தொடர்பு கொண்டிருந்தன. எடுத்துக்காட்டு, ஆல்டர்நேரியா ஆல்டர்நேட்டா (Alternaria alternata ,Alternaria solani)
# தாவரப் பூசணவியல்

## சேமிப்புப் பூசணவியல்

### விதை நேர்த்தி

விதை நேர்த்தி செய்து விதைகளைச் சேமித்து வைப்பதால் சேமிப்பின்போது இழப்பை ஏற்படுத்தும் நுண்ணுயிரிகள் பரவாமல் தடுக்கலாம். அத்தகைய விதைகளை விதைக்கப் பயன்படுத்தினால் நோய்கள் தோன்றுவதையும் தவிர்க்கலாம். விதை நேர்த்தி பல வகைகளில் பின்பற்றப்படுகிறது. கோதுமைக் கரிப்பூட்டை நோயைக் கட்டுப்படுத்துவதற்காக, வட இந்தியாவில் சூரிய ஒளியைப் பயன்படுத்தும் முறை கையாளப்படுகிறது. இம்முறையில் மே, ஜூன் மாதங்களில் விதைகள் நான்கு மணி நேரம் நீரில் ஊறவைக்கப்பட்ட பிறகு ஒரு மணி நேரம் வெயிலில் காய வைக்கப்படுகின்றன. இதன் மூலம் விதைகளிலுள்ள பூசண இழைகள் அழிக்கப் படுகின்றன.  
கம்புத் தானியங்களுடன் கலந்துள்ள எர்காட் என்னும் பூசண வித்துகளை அகற்றுவதற்கு உப்புக் கரைசல் பயன்படுகிறது. இம்முறையில் 10% உப்புக் கரைசலைத் தயார் செய்து அதில் எர்காட் கலந்துள்ள தானியத்தை அமிழ்த்தி எர்காட் மேலே மிதக்கும்போது அதனை அகற்றிவிட்டுத் தானியம் நிழலில் உலரவைத்துப் பயன்படுத்தப்படுகிறது.  
பூசணக் கொல்லிகளைப் பயன்படுத்தி, விதை நேர்த்தி செய்யும் முறை கடைப்பிடிக்கப்படுகிறது. இம்முறையில் திராம், கேப்டான் போன்ற பூசணக் கொல்லிகள், 1 கி. கி. விதைக்கு, 4 கிராம் வீதம் 5 முதல் 10 நிமிடங்கள் கலந்து பயன்படுத்தப்படும். இதன் மூலம் விதைகளுடன் தொடர்பு கொண்ட பூசணங்கள் அழிக்கப்படுகின்றன.
# சீமஸ்

**ஸ்டீபன் ஃபாரெல்லி** ( Stephen Farrelly பிறப்பு ஜனவரி 1978 ) ஒரு ஐரிஷ் தொழில்முறை மல்யுத்த வீரர் மற்றும் நடிகர் ஆவார். தற்போது அமெரிக்காவின் தொழில்முறை மல்யுத்த ஊக்குவிப்பு நிறுவனமான உலக மற்போர் மகிழ்கலை நிறுவனத்துடன் ஒப்பந்தம் செய்து கொண்டார். அந்த நிறுவனத்தின் சுமாக்டவுன் நிகழ்ச்சியில் சீமஸ் எனும் மேடைப்பயரில் விளையாடி வருகிறார்.  
உலக மற்போர் மகிழ்கலை நிறுவனத்தில் சேருவதற்கு முன்பு, ஃபாரெல்லி ஐரோப்பிய மல்யுத்தப் போட்டிகளில் இவர் மல்யுத்தம் செய்தார் .மேலும் ஐரிஷ் விப் மல்யுத்தத்தில் (IWW) இவர் விளையாடினார். அந்தக் காலத்தில் இவர் இரண்டு முறை சர்வதேச மிகுகன வாகையாளராக இருந்தார். 2009 ஆம் ஆண்டில் உலக மற்போர் மகிழ்கலை நிறுவனத்தின் பிரதான பட்டியலில் அங்கம் வகித்த பின்னர், இவர் நான்கு முறை உலக வாகையாளராக இருந்தார், உலக மற்போர் மகிழ்கலை நிறுவனத்தின் உலக வாகையாளர் பட்டத்தினை மூன்று முறையும் மற்றும் உலக மற்போர் மகிழ்கலை நிறுவனத்தின் உலக மிகு கன வாகையாளர் பட்டத்தினை ஒரு முறையும் பெற்றுள்ளார். உலக மற்போர் மகிழ்கலை நிறுவன வரலாற்றில் வாகையாளர் பட்டம் பெற்ற முதல் ஐரிஷ் வீரர் இவரே. இவர், இரண்டு முறை யுனைடெட் ஸ்டேட்ஸ் வாகையாளர் மற்றும் ஐந்து முறை *டேக் டீம்* வாகையாளர் இதில் நான்கு முறை ரா நிகழ்ச்சிக்காகவும் ஒரு முறை ஸ்மாக்டவுன் நிகழ்ச்சியிலும் தனது கூட்டாளரான செசரோவுடன் இணாஇந்து பெற்றார் . மேலும் 2010 கிங் ஆஃப் தி ரிங் போட்டி, 2012 ராயல் ரம்பிள் போட்டி மற்றும் 2015 மனி இன் தி பேங்க் ஏணி போட்டி ஆகிய போட்டிகளிலும் வென்றுள்ளார், மேலும் இவர் மூன்று சாதனைகளையும் பெற்ற இரண்டாவது மல்யுத்த வீரர் எனும் சாதனை படைத்தார். இதற்கு முன்னதாக இந்தச் சாதனையினை எட்ஜ் நிகழ்த்தினார்.
# சீமஸ்

## ஆரம்ப கால வாழ்க்கை

ஃபாரெல்லி அயர்லாந்தின் டப்ளினில் உள்ள கப்ராவில் பிறந்து வளர்ந்தார். இவர் சரளமாக ஐரிய மொழியில் பேசும் திறன்கொண்டவர் ஆவார். தனது பள்ளிக் காலத்தில் இவர் *லேட் லேட் ஷோ* மற்றும் *லைவ் அட் த்ரி ஆகியவற்றில்* தோன்றினார். இவர் எரின் தீவு அணிக்காக கேலிக் கால்பந்து போட்டிகளில் விளையாடியுள்ளார், அங்கு இவர் ஒரு மாதத்தில் சிறந்த விளையாட்டு நட்சத்திரமாக அறிவிக்கப்பட்டார். இவர் அயர்லாந்தின் தேசிய கல்லூரி அணியில் ரக்பி விளையாடினார், மல்யுத்தப் போடிகளில் பங்கேற்பதற்கு முன்பாக இவர் ஐடி தொழில்நுட்ப வல்லுநராக இருந்தார், மேலும் ஒரு இரவு விடுதியின் பாதுகாப்பாகவும் பணியாற்றினார்
# சீமஸ்

## உலக மற்போர் மகிழ்கலை நிறுவனம்

### ஆரம்பகால தோற்றங்கள்

நவம்பர் 13, 2006 அன்று, ஓ-ஷானெஸ்ஸி மற்றும் இங்கிலாந்து மல்யுத்த வீரரான ஸ்டு சாண்டர்ஸ் ஆகியோர் உலக மல்யுத்த பொழுதுபோக்கு (WWE) நிறுவனத்தின் ரா நிகழ்ச்சி மான்செஸ்டர் ஈவினிங் நியூஸ் அரங்கில் நடைபெற்றது. அப்போது டி-ஜெனரேஷன் எக்ஸ் குழுவினரை வளையத்திலிருந்து வெளியேற்றும் பாதுகாப்புக் குழுவினரில் ஒருவராக இவர் பணியாற்றினார். பின்னர் இவர் அமெரிக்காவிற்கு இடம்பெயர்ந்தார்.
# பில் பிரவுண்

**வில்லியம் ஆல்பிரடு பிரவுண் (**William Alfred Brown, சூலை 31, 1912- மார்ச் 16, 2008 ) ஓர் முன்னாள் ஆத்திரேலியத் துடுப்பாட்ட வீர ஆவார். இவர் 1934 முதல் 1948 ஆம் ஆண்டுகளுக்கு இடையிலான காலகட்டங்களில் 22 தேர்வுத் துடுப்பாட்டப் போட்டிகளில் விளைடாடியுள்ளார். மேலும் ஒரு போட்டியில் தலைவராகவும் இருந்துள்ளார். வலதுகை மட்டையாளரான இவர் 1930 களில் ஜேக் ஃபிங்கிள்டன் என்பவருடன் துவக்க வீரராகக் களம் இறங்கினார். ஆத்திரேலியத் துடுப்பாட்ட அணியின் அப்போதைய சிறந்த இணையாக இவர்கள் கருதப்பட்டனர். இரண்டாம் உலகப்போரின் சமயத்தில் டான் பிராட்மேனின் இன்விசிபிள்ஸ் எனும் குழுவில் இவர் உறுப்பினரானார்.  
துவக்கத்தில் வேலை மற்றும் துடுப்பாட்டம் ஆகிய இரண்டிலும் தடுமாறினார். 1932-33 ஆம் ஆண்டில் தனது முதல் போட்டியில் விளையாடினார். நியூ சவுத் வேல்சு அணிக்காக இவர் முதல் தரத் துடுப்பாட்டப் போட்டிகளில் அரிமுகமானார். பின் 1934 ஆம் ஆண்டில் ஆத்திரேலியத் துடுப்பாட்ட அணி இங்கிலாந்தில் சுற்றுப்பயணாம் செய்து விளாஇயாடியது. அந்தத் தொடரில் இவருக்கு வாய்ப்பு கிடைத்தது. அந்தத் தொடரின் முடிவில் நீண்ட நாட்களாக துவக்க வீரர்களாக களம் இறங்கிய பில் போன்ஸ்ஃபோர்ட் மற்றும் பில் உட்புல் ஆகியோர் ஓய்வு பெற்ற பின்பு இவர், ஜேக் ஃபிங்கிள்டனுடன் இணைந்து துவக்க வீரராக கள்ம் இறங்கினர். பின் சிறப்பாக விளையாடாமல் இருந்த போதும் இவர் 1938 ஆம் ஆண்டில் நடைபெற்ற இங்கிலாந்துக்கு எதிரான தொடரில் தேர்வானது சர்ச்சையானது. ஆனால் அந்தத் தொடரில் 1,854 ஓட்டங்கள் எடுத்தார். அதில் இரண்டாவது தேர்வுத் துடுப்பாட்டப் போட்டியில் இறுதிவரை ஆட்டமிழக்காமல் 206 ஓட்டங்கள் எடுத்து அணியினை தோல்வியில் இருந்து மீளச் செய்தார். மேலும் அந்த ஆண்டில் அறிவிக்கப்பட்ட ஐந்து விசுடன் துடுப்பாட்ட வீரர்களில் ஒருவராகத் தேர்வானார்.  
தனது ஓய்விற்குப் பிறகு தேர்வுத் துடுப்பாட்ட வீரர்களைத் தேர்வு செய்யும் குழுவில் பணியாற்றினார். மேலும் தானுந்துகளை விற்பனை செய்வது விளையாட்டு உபகரணங்களை விற்பனை செய்வது போன்ற பணிகளைச் செய்து வந்தார். 2000 ஆம் ஆண்டில் துடுப்பாட்டப் போட்டிகளில் இவரின் சேவைகளைப் பாராட்டி *ஆர்டர் ஆஃப் ஆஸ்டதிரேலியா* எனும் பதக்கம் வழங்கப்பட்டது. 2008 ஆம் ஆண்டில் இவர் காலமான போது மூத்த தேர்வுத் துடுப்பாட்ட வீரராக இருந்தார்.
# பில் பிரவுண்

## போருக்கு முன்

நவம்பர் 11, 1932 இல் குயீசுலாந்து அணிக்கு எதிரான போட்டியில் இவர் செஃபீல்டு ஷீல்டு அணிக்காக தனது முதலாவது முதல் தரத் துடுப்பாட்டப் போட்டியில் விளையாடினார். ஏக் ஃபிங்கிள்டன் என்பவருடன் இவர் துவக்க வீரராக களம் இறங்கிய முதல் போட்டியில் பந்துகளைச் சந்திக்காமல் ரன் அவுட் முறையில் ஆட்டமிழந்தார். அந்தப் போட்டியில் செஃபீல்டு ஷீல்டு அணி ஒரு ஆட்டப் பகுதி மற்றும் 274 ஓட்டங்களில் வெற்றி பெற்றது. தென் ஆத்திரேலிய அணிக்கு எதிரான் போட்டியில் 79 ஓட்டங்களும் *டக்ளஸ் ஜர்டைன்ஸ் இங்கிலாந்து* அணிக்கு எதிரான போட்டியில் 69 ஓட்டங்களும் எடுத்ததே இவரின் போருக்கு முந்தைய துடுப்பாட்ட வாழ்க்கயின் சிறப்பான ஓட்டங்களாகும்.  
நவம்பர் 1933 இல் பிரிசுபேனில் நடைபெற்ற குயீன்சிலாந்திற்கு எதிரான அடுத்த தொடரில் டான் பிராட்மனுடன் இனைந்து 294 ஓட்டங்களை எடுத்தார். அதில் இவர் மட்டும் 154 ஓட்டங்களை எடுத்தார். மூன்று மணி நேரத்தில் இவர்கள் 294 ஓட்டங்களை எடுத்தனர். இந்தப் போட்டியில் நான்கு இலக்குகளை இழந்து 494 ஓட்டங்களை எடுத்து டிக்ளேர் செய்து ஒரு ஆட்டப்பகுதியால் வெற்றி பெற்றது. விடோரியா அணிக்கு எதிராக 205 ஓட்டங்கள் எடுத்தார்.
# பீட்டர் ரோபக்

**பீட்டர் மைக்கேல் ரோபக்** (Peter Michael Roebuck (6 மார்ச்,195612 நவம்பர், 2011) என்பவர் ஒரு முன்னாள் இங்கிலாந்துத் துடுப்பாட்ட வீரர் , பத்திரிக்கையாளர் மற்றும் வானொலி வர்னணையாளர் ஆவார். இவர் முதல்தரத் துடுப்பாட்டப் போட்டிகளில் 25,000 ஓட்டங்களுக்கும் அதிகமாக எடுத்துள்ளார். 1980 களில் சிறந்த துவக்க வீரர்களில் ஒருவராகத் திகழந்தார். 1986 முதல் 1989 ஆம் ஆண்டு வரை சாமர்செட் அணிக்காக இரு முறை தலைவராக இருந்துள்ளார். மேலும் இங்கிலாந்து துடுப்பாட்ட லெவன் அணியில் இரு போட்டிகளில் தலைவராக இருந்துள்ளார். துடுப்பாட்டத்தில் இருந்து ஓய்வு பெற்ற பிறகு *சண்டே டைம்ஸ்* பத்திரிக்கையில் இவர் பணியாற்றிய பிறகு பரவாலாக புகழ் பெற்றார். நவம்பர் 12, 2011 இல் இவர் கேப்டவுன் நகரில் தற்கொலை செய்து கொண்டார். டிம் லேன் மற்றும் எலியட் கார்ட்லெட்ஜ் ஆகியோர் *சேசிங் ஷேடோவ்ஸ் - தெ லைஃப் அண்ட் டெத் ஆஃப் பீட்டர் ரேபக்* எனும் நூலினை எழுதினர். அந்ஹ நூல் அக்டோபர் 2015 இல் வெளியானது.
# பீட்டர் ரோபக்

## துடுப்பாட்ட வாழ்க்கை

### முதல்தரத் துடுப்பாட்டம்

வலதுகை மட்டையாளரான இவர் துவக்க வீரராக பல போட்டிகளில் விளையாடியுள்ளார். மேலும் அவ்வப்போது வலதுகை சுழற் பந்துவீச்சாளராகவும் செயல்பட்டுள்ளார். தனது 13 ஆம் வயதில் சாமர்செட் அணிக்காக விளையாடியுள்ளார். 1974 ஆம் ஆண்டு முதல் முதல்தரத் துடுப்பாட்டப் போட்டிகளில் முதன்மையான வீரராக விளையாடியிள்ளார். இவர் டேவன் அணிக்காக மைனர் மாகாணத் துடுப்பாட்டத் தொடரில் இருதியாக விளையாடினார். 1971 ஆம் ஆண்டில் இவர் முதல்தரத் துடுப்பாட்டப் போடிகளில் இருந்து ஓய்வு பெற்றார்.வலதுகை மட்டையாளரான இவர் கேம்பிரிட்ஜ் யுனிவர்சிட்டி துடுப்பாட்ட அணி, டேவன் மற்றும் சாமர்செட் ஆகிய அணிகளுக்காக விளையாடியுள்ளார். இவருக்கு பிஜிபி ரேபக் எனும் சகோதரர் உள்ளார். இவர் இதுவரை 335 முதல்தரத் துடுப்பாட்டப்போட்டிகளில் விளையாடி 17558 ஓட்டங்களை எடுத்துள்ளார். அதில் 33 நூறுகளும் 53 ஐம்பது ஓட்டங்களும் அடங்கும். அதில் இறுதிவரை ஆட்டமிழக்காமல் 221* ஓட்டங்கள் இவரின் சிறந்த மட்டையாட்டம் ஆகும். பந்துவீச்சில் 72 இலக்குகளை 49.16 எனும் சராசரியில் எடுத்துள்ளார். 50 ஓட்டங்களை விட்டுக் கொடுத்து ஆறு இலக்குகளைக் கைப்பற்றியதே இவரின் சிறந்த பந்துவீச்சு ஆகும். மேலும் 162 கேட்சுகளை முதல்தரத் துடுப்பாட்டப் போட்டிகளில் பிடித்துள்ளார்.
# பீட்டர் ரோபக்

## துடுப்பாட்ட வாழ்க்கை

### பட்டியல் அ

இதுவரை 298 முதல்தரத் துடுப்பாட்டப்போட்டிகளில் விளையாடி 7244 ஓட்டங்களை எடுத்துள்ளார். அதில் 5 நூறுகளும் 38 ஐம்பது ஓட்டங்களும் அடங்கும். அதில் 120 ஓட்டங்கள் எடுத்தது இவரின் சிறந்த மட்டையாட்டம் ஆகும். பந்துவீச்சில் 51 இலக்குகளை 25.09 எனும் சராசரியில் எடுத்துள்ளார். 11 ஓட்டங்களை விட்டுக் கொடுத்து நான்கு இலக்குகளைக் கைப்பற்றியதே இவரின் சிறந்த பந்துவீச்சு ஆகும். மேலும் 162 கேட்சுகளை முதல்தரத் துடுப்பாட்டப் போட்டிகளில் பிடித்துள்ளார். மாகாணத் துடுப்பாட்டப் போட்டிகளில் விளையாடும் போது இவர் ரூபர்ட் என அறியப்பட்டார். எசெக்ஸ் துடுப்பாட்ட அணியின் தலைவரான கீத் பிளட்சர் ஒருமுறை இவரின் பெரினைத் தவறாக அவ்வாறு அழைத்தார். 1988 ஆம் ஆண்டின் சிறந்த விசுடன் துடுப்பாட்ட வீரர் என அறிவிக்கப்பட்டார்.
# பண்டைய தமிழகத்தில் பெயர் சூட்டும் மரபுகள்

**பண்டைய தமிழகத்தில் பெயர் சூட்டும் மரபுகள்** சங்க இலக்கியத்தில் காணப்படுகின்றன. தமிழியலின் முக்கியமான கூறாக இது கருதப்படுகிறது. 1968 ஆம் ஆண்டில் வெளியிடப்பட்ட *சங்க காலத்தில் துணைப்பெயர்கள்: இலக்கியம் மற்றும் பழங்குடியினர்* இந்தப் பொருண்மையில் ஆரம்பகால அணுகுமுறைகளை முன்வைக்கிறது.
# பண்டைய தமிழகத்தில் பெயர் சூட்டும் மரபுகள்

## பின்னணி

சங்க இலக்கியம், அகம் என்றும் புறம் என்றும் இரு வகைகளாகப் பிரிக்கப்பட்டுள்ளது. சங்ககாலக் கவிஞர்கள் தங்கள் பாட்டுடைத்தலைவன், நாயகி, நண்பர்கள் ஆகியோரின் பெயர்களைப் பற்றி தம் கவிதைகளில் குறிப்பிடவில்லை. தம்முடைய கவிதைகளில் வெளிப்படுத்தப்பட்டுள்ள உணர்வுகளின் உலகளாவிய தன்மையை அடிக்கோடிட்டுக் காட்டுவதற்காக அவ்வகையான உத்தியைக் கையாண்டு இருக்கின்றனர்.
# பண்டைய தமிழகத்தில் பெயர் சூட்டும் மரபுகள்

## *தொல்காப்பியம்* வகைப்பாடுகள்

தொல்காப்பியம் பத்து வகையான பெயர்களை அடையாளம் காட்டுகிறது. அன்னி மிருதலகுமாரி தாமசு தமிழர்கள் தங்கள் பெயர்களை ஏற்றுக்கொண்ட அடிப்படையை முழுமையாக வெளிப்படுத்தியதாககூறுகிறார்.
# பண்டைய தமிழகத்தில் பெயர் சூட்டும் மரபுகள்

## *வைல்டன்* வகைப்பாடுகள்

சங்க இலக்கியத்தில் காணப்படுகின்ற நான்கு வகையான பெயர்களை ஈவா வைல்டன் அடையாளம் காண்கிறார். ஒரு இடத்தின் பெயர் அல்லது ஒரு வம்சத்துடன் தொடர்புடைய பொதுப்பெயர்கள், அடைமொழிகள் அல்லது கற்பனைப்பெயர்களுடன் தொடர்புடைய பொதுப்பெயர்கள், என அது வகைபடுத்தப்படுகிறது. இந்த உத்தியானது*தொல்காப்பியத்தில்* ஒரு வகைப்பிரிவாக அடையாளப்படுத்தப்பட்டது.
# பண்டைய தமிழகத்தில் பெயர் சூட்டும் மரபுகள்

## தந்தை பெயர்

இந்த மரபின்படி ஒருவரின் பெயருடன் தந்தையின் பெயர் தொடர்ந்து காணப்படும். இடைக்காலம் வரை இந்த மரபானது பின்பற்றப்பட்டு வந்தது.  
இதற்கு உதாரணமாக சேரனின் மகன் என்பதைக் குறிக்கும் வகையில் சேரமான் என்பதாகும். இதில் சேரன் மற்றும் மகன் என்ற சொற்கள் அடங்கியுள்ளன. அதைப்போலவே வேலின் மகன் என்பதைக் குறிக்க வேல்மகன் என்ற முறை பயன்படுத்தப்பட்டது.
# பண்டைய தமிழகத்தில் பெயர் சூட்டும் மரபுகள்

## ஒரு பெயரின் ஐந்து பகுதிகள்

வம்சப் பெயரைத் தொடர்ந்து பொதுப்பெயரை இடுதல் என்பதானது மரபாக இருந்துவந்துள்ளது. இருந்தாலும் புகழ்பெற்ற நபர்கள் என்ற வகையில், அது ஐந்து பாகங்களைக் கொண்டு அமைந்துள்ளது.  
பரிமேலழகர் (13 ஆம் நூற்றாண்டு) செவ்வியல் கால மரபினை அடியொட்டி தன் விளக்கத்தைத் தருகின்றார். யானைக்கட்சேய் மாந்தரன் சேரல் **இரும்பொறை** என்ற சரியான பெயருக்கு கோசீமாறன் யானைக்கட்சேய் மாந்தரன் சேரல் **இரும்பொறை** என்ற பெயரைக் குறிப்பிடுகிறார். கோ என்றால் மன்னன் என்ற அலுவலகப்பெயரைக் குறிக்கும், சேரமான் என்பது வம்சத்தைக் குறிக்கும், யானைக்கண் என்பது வித்தியாசமான குணத்தைக் குறிக்கும். சேய் என்பது இயற்பெயர் அல்லது பொதுப்பெயராகும். இரும்பொறை என்பது இணைப்பாகும்.  
மற்றொரு உதாரணமாக மலையமான் சோழிய ஏனாதி திருக்கண்ணன் என்ற பெயரைக் கூறலாம். மலையமான் என்பது வம்சத்தின் பெயராகும். சோழிய என்பது சோழ நாட்டைக் குறிக்கும். ஏனாதி என்பது மன்னனால் படைத்தலைவனுக்கு ஏனடிப்பட்டயம் என்ற விழாவின்போது வழங்கப்பட்ட பெயரைக் குறிக்கும். திருக்கண்ணன் என்பது இயற்பெயராகும்.
# பண்டைய தமிழகத்தில் பெயர் சூட்டும் மரபுகள்

## ஒரு பெயரின் ஐந்து பகுதிகள்

### வம்சத்தின் பெயர்

குடும்பம் அல்லது வம்சப் பெயரைச் சூட்டுவதற்காக, கவிஞர்கள் மன்னர்களிடம் விவாதித்துள்ளனர்.  
வம்சத்தினை அடிப்படையாகவோ அல்லது குடும்பத்தை அடிப்படையாகவோ கொண்ட பெயர் ஒரு முன்னொட்டாக அமைக்கப்படுகிறது. அது உண்மையான பெயருக்கு முன்பாக சேர்க்கப்படுகிறது.
# பண்டைய தமிழகத்தில் பெயர் சூட்டும் மரபுகள்

## ஒரு பெயரின் ஐந்து பகுதிகள்

### பட்டங்கள்

கோ என்ற சொல்லுக்கான மன்னன் என்ற பட்டங்கள் காணப்படுகின்றன. அவ்வாறே சில பெயர்கள் மன்னனால் சூட்டப்பட்டவையாகவும் காணப்படுகின்றன. அத்தகைய புகழ்பெற்ற மூன்று பட்டங்களாக எத்தி, ஏனாதி, காவிதி போன்ற பெயர்களைக் கூறலாம். தலைக்கோலி, பேரையன், மாரையன் போன்ற பட்டங்கள் முக்கியமானவர்களுக்கு அவரவர்களின் துறையில் அவர்கள் வெளிப்படுத்திய திறமையின் அடிப்படையில் தரப்பட்டதாக அமைகின்றன.  
தங்களது திறமையை கவனத்தில் உள்ள சிறந்த பிரமுகர்கள் வழங்க பிற தலைப்புகளில் ஒரு சில உள்ளன.
# கைதி (2019 திரைப்படம்)

**கைதி** (*Kaithi*) என்பது 2019 ஆம் ஆண்டு வெளியான ஓர் தமிழ்த் திரைப்படம் ஆகும். இத்திரைப்படத்தை லோகேஷ் கனகராஜ் எழுதி, இயக்கி எஸ். ஆர். பிரகாஷ்பாபு மற்றும் எஸ். ஆர். பிரபு ஆகியோரால் தயாரிக்கப்பட்டது. இத்திரைப்படத்தில் கார்த்தி மற்றும் நரேன் முதன்மைக் கதாபாத்திரத்தில் நடித்துள்ளனர். சாம் சி எஸ் இசையமைத்துள்ளார், சட்த்யன் சூரியன் ஒளிப்பதிவு செய்துள்ள இத் திரைப்படம் அக்டோபர் 25, 2019 இல் தீபாவளிக்கு இரண்டு நாட்களுக்கு முன்பு வெளியானது.
# கைதி (2019 திரைப்படம்)

## நடிகர்கள்

- டில்லியாகக் கார்த்தி
- ஆய்வாளர் பேஜாயாக நரேன்
- அன்பு என்னும் அன்புதாஸாக அர்ஜூன் தாஸ்
- அடைக்கலமாக ஹரிஷ் உத்தமன்
- நெப்போலியனாக ஜார்ஜ் மரியன்
- காமாட்சியாக தீனா
- டிப்ஸாக ரமணா
- ராமாக அம்ஜத்
- அஜ்ஜாஸ் அஹ்மதாக கண்ணா ரவி
- ஸ்டீஃபன் ராஜாக ஹரீஷ் பேரடி
- பால்பாண்டியாக அருண் அலெக்சாண்டர்
- அஜயாக வட்சன் சக்கரவர்த்தி
- கல்லூரி மாணவராக உதயராஜ்
- கல்லூரி மாணவர் அஷாக்காக கிஷோர் ராஜ்குமார்
- கல்லூரி மாணவர் சிட்டுவாக லல்லு
- கல்லூரி மாணவர் தமிழாக டீப்த்தி
- டில்லியின் மகள் அமுதாவாக பேபி மோனிகா
- கே. வெங்கட்டாக கிருஷ்ணமூர்த்தி
- நன்னடத்தை அலுவலர் நளினியாக மாளவிகா அவினாஷ்
- டாக்டர். அமுதனாக சேத்தன்
- காவல்துறைத் தலைவராக ஆர். என். ஆர். மனோகர்
# வெளியார் ஓவியம்

**வெளியார் ஓவியம்** (Outsider art) என்பது, தாமே கற்றுக்கொண்டவர்களால் அல்லது குறைந்த ஓவிய அறிவு கொண்டவர்களால் வரையப்படும் ஓவியங்களைக் குறிக்கும். வெளியார் ஓவியர்களாக அடையாளம் காணப்படுபவர்கள் முறையாக ஏற்றுக்கொள்ளப்பட்ட ஓவிய உலகத்துடனோ, ஓவிய நிறுவனங்களுடனோ மிகக் குறைவான தொடர்பு உள்ளவர்கள் அல்லது ஒரு தொடர்பும் அற்றவர்கள். பல வேளைகளில் இவர்களுடைய ஆக்கங்கள் இறப்புக்குப் பின்னரே கண்டறியப்படுகின்றன. பெரும்பாலும் வெளியார் ஓவியங்கள் தீவிரமான மனநிலைகளையோ, வழமைக்கு மாறான எண்ணங்களையோ, கற்பனை உலக விடயங்களையோ வெளிப்படுத்துவனவாக உள்ளன.  
*வெளியார் ஓவியம்* என்னும் தொடர் *Outsider art* என்னும் ஆங்கிலச் சொல்லின் தமிழ் மொழிபெயர்ப்பாகப் பயன்படுகின்றது. *Outsider art* என்னும் சொல்லை முதன் முதலில் கலைத் திறனாய்வாளரான ரோஜர் கார்டினல் என்பவர் அறிமுகம் செய்தார். இவர் இச்சொல்லை ஏற்கெனவே புழக்கத்தில் இருந்த பிரெஞ்சு மொழிச் சொல்லான *art brut* என்பதற்கு ஒத்த பொருளில் பயன்படுத்தினார். பிரெஞ்சு ஓவியர் யோன் டுபுஃபே உருவாக்கிய மேற்படி பிரெஞ்சுச் சொல்லின் நேரடி மொழிபெயர்ப்பு *கரடுமுரடான* அல்லது *செம்மையற்ற* ஓவியம் என்பதாகும். வழமையான பண்பாட்டு எல்லைகளுக்கு வெளியே உருவாக்கப்பட்ட ஓவியங்களைக் குறிக்க அவர் இச் சொல்லைப் பயன்படுத்தினார். ஏற்றுக்கொள்ளப்பட்ட ஓவிய நடைமுறைச் சூழலுக்கு வெளியே உள்ளவர்களின் ஓவியங்களைச் சிறப்பாகக் கவனித்த டுபுஃபே, எடுத்துக்காட்டுகளாக மனநல மருத்துவமனை நோயாளர்களதும், சிறுவர்களதும் ஓவியங்களைப் பயன்படுத்தினார்.  
வெளியார் ஓவியம் ஒரு வெற்றிகரமான ஓவியச் சந்தை வகையாக உருவானது. 1993 இலிருந்து ஆண்டுதோறும் நியூயார்க்கில் வெளியார் ஓவியச் சந்தை நடைபெற்றுவந்தது. இவ்வகை ஓவியத்துக்காகவே குறைந்தது இரண்டு ஒழுங்காக வெளிவரும் ஆய்விதழ்கள் உள்ளன. சில சமயங்களில், ஓவியங்கள் உருவான சூழலையோ, அவற்றின் உள்ளடக்கத்தையோ கருத்தில் கொள்ளாமல், சந்தைப்படுத்தல் நோக்கங்களுக்காக, வழமையான "ஓவிய உலகுக்கோ", "ஓவியக் காட்சியக முறைமைக்கோ" வெளியில் உள்ள எல்லாருடைய ஓவியங்களுக்கும் பிழையாக இச்சொல்லைப் பயன்படுத்துவது உண்டு.
# வெளியார் ஓவியம்

## மன நோயாளர் வரைந்த ஓவியங்கள்

சிறுவர் ஓவியங்கள், குடியானவர் ஓவியங்கள் ஆகியவற்றுடன் மனநிலை பாதிக்கப்பட்டவர்களதும் ஓவியங்கள் மீதான ஆர்வத்தை முதலில் "டெர் பிளவே ரெய்ட்டர்" (Der Blaue Reiter) குழுவினர் வெளிப்படுத்தினர். இக்குழுவில் வசிலி கன்டின்சுக்கி, ஒகசுத் மக்கே, பிராண்சு மார்க், அலெக்சே யவ்லென்சுக்கி போன்ற புகழ் பெற்ற ஓவியர்களும் மற்றும் பலரும் இருந்தனர். இக்குழுவினர், கல்விசார் பண்புக் குறைவினால் உருவாகும் வெளிப்படுத்தல் ஆற்றலை முன் குறிப்பிட்ட மனநோயாளர், சிறுவர், குடியானவர்கள் ஆகியோரின் ஆக்கங்களில் கண்டனர். இந்த ஆக்கங்கள் தொடர்பான எடுத்துக்காட்டுகளை அவர்களது முதலும் கடைசியுமான இதழில் வெளியிட்டனர். மக்கே, மார்க் ஆகியோர் முறையே 1914 இலும், 1916 இலும் நடந்த சண்டைகளில் கொல்லப்பட்டனர். இவர்களது இறப்பினால் ஏற்பட்ட இடைவெளியை பால் கிளீ ஓரளவுக்கு நிரப்பினார். இவருக்கு அவ்வாறான ஆக்கங்களில் இருந்து தொடர்ந்தும் அகத்தூண்டல்கள் கிடைத்தன.  
மனநோயாளர் இல்லங்களில் உள்ளவர்களின் ஓவியங்கள் தொடர்பான ஆர்வம் 1920கள் தொடர்ந்து வளர்ச்சியடைந்து வந்தது. 1921 இல் மருத்துவர் வால்ட்டர் மோர்கென்தாலர் *ஓவியராக ஒரு மனநோயாளி* *(Ein Geisteskranker als Künstler)* என்னும் நூலொன்றை வெளியிட்டார். இது அம்மருத்துவரின் கவனிப்பில் இருந்த அடோல்ஃப் வொல்ஃபிளி என்னும் ஒரு மனநோயாளியைப் பற்றியது. இவர் தன்னியல்பாகவே படங்களை வரைந்தார். இது அவரைச் சாந்தப்படுத்தியதாகத் தெரிகின்றது. இவருடைய முக்கியமான ஆக்கம் 45 தொகுதிகளைக் கொண்டதும், படங்களுடன் கூடியதுமான கற்பனையான அவரது வாழ்க்கைக் கதை ஆகும். இது 25,000 பக்கங்களையும் 1,600 படங்களையும் கொண்டது.
# துஷ்யந்த் சவுதாலா

**துஷ்யந்த் சவுதாலா** (*Dushyant Chautala*)
என்பவர் ஜன்நாயக் ஜனதா கட்சி நிறுவனர் ஆவர் .இவர் ஹரியானா மாநில துணை முதல்வராக பதவி வகித்தவர். இவர் ஹரியானா மாநில முன்னாள் முதல்வர் ஓம்பிரகாஷ் சௌதாலா பேரன் ஆவார் .துஷ்யந்த், மறைந்த முன்னாள் துணை பிரதமர் தேவி லாலின் கொள்ளுப்பேரனும் ஆவார்.
2014 ஆம் ஆண்டு
ஹரியானா மாநில ஹிசார் தொகுதியில் இருந்து நாடாளுமன்ற உறுப்பினராக தேர்வு செய்யப்பட்டர் . தற்போது நடத்த 2019
ஹரியானா சட்டமன்ற தேர்தலில் இவர் கட்சியின்ர் 10 இடங்களில் வெற்றி பெற்றனர். 2014 ஆம் ஆண்டு இந்தியாவின் மிகவும் இளம் வயது நாடாளுமன்ற உறுப்பினர் என்று லிம்கா சாதனை இடம் பிடித்தார் இவர் மேக்னா சவுதாலா என்பவரை 18 ஏப்ரல் 2018 அன்று திருமணம் செய்து கொண்டார்.
# ஜம்மு காஷ்மீர் உள்ளாட்சி தேர்தல் 2019

**ஜம்மு காஷ்மீர் உள்ளாட்சி தேர்தல்கள் 2019**, ஜம்மு காஷ்மீர் மாநிலத்தில் உள்ள நகராட்சி அமைப்புகளுக்கு அக்டோபர் 8,10,13,16 தேதிகளில் 4 கட்டங்களாக தேர்தல் நடைபெற்றது. இத்தேர்தலில் மாநிலம் முழுவதும் சராசரியாக 98.3% வாக்குகள் பதிவானது. கிராம ஊராட்சிகளுக்கான தேர்தல்கள் நவம்பர் 17-ஆம் தேதி தொடங்கி 9 கட்டங்களாக நவம்பர் 17, 20, 24, 27, 29 மற்றும் டிசம்பர் 1, 4, 8 மற்றும் 11 ஆகிய நாட்களில் நடைபெறவுள்ளது.  
இத்தேர்தல் மூலம் 18,833 கிராம ஊராட்சி வார்டு உறுப்பினர்கள், 2,375 கிராம ஊராட்சி மன்றத் தலைவர்கள், 310 ஊராட்சி ஒன்றியத் தலைவர்கள் மற்றும் நகராட்சி உறுப்பினர்கள் மற்றும் நகராட்சித் தலைவர்கள் தேர்ந்தெடுக்கப்படுவார்கள்.  
முன்னதாக இத்தேர்தலை தேசிய மாநாட்டு கட்சி, மக்கள் ஜனநாயகக் கட்சி மற்றும் இந்திய தேசிய காங்கிரசு கட்சிகள் புறக்கணித்தன.
# ஜம்மு காஷ்மீர் உள்ளாட்சி தேர்தல் 2019

## ஊராட்சி ஒன்றியத் தலைவர் தேர்தல் முடிவுகள்

24 அக்டோபர் 2019 அன்று ஊராட்சி ஒன்றியத் தலைவர்களுக்கான தேர்தல் நடைபெற்றது. அன்றே வாக்கு எண்ணிக்கை துவங்கி முடிவுகள் அறிவிக்கப்பட்டது. தேர்தல் நடந்த 310 ஊராட்சி ஒன்றியத் தலைவர் பதவிகளில் சுயேட்சை வேட்பாளர்கள் 217 தலைவர் பதவிகளையும், பாரதிய ஜனதா கட்சி 81 ஊராட்சி ஒன்றியத் தலைவர் பதவிகளையும், தேசிய சிறுத்தைகள் கட்சி 8 தலைவர் பதவிகளையும், இந்திய தேசிய காங்கிரசு 1 தலைவர் பதவிடத்தையும் கைப்பற்றியது.
# ஜம்மு காஷ்மீர் தேசிய சிறுத்தைகள் கட்சி

**ஜம்மு காஷ்மீர் தேசிய சிறுத்தைகள் கட்சி** (**Jammu & Kashmir National Panthers Party**) ஜம்மு காஷ்மீர் மாநில அரசியல் கட்சியாக 23 மார்ச் 1982 அன்று பீம் சிங் மற்றும் ஜெய் மல்லா என்பவர்களால் நிறுவப்பட்டது. இதன் குறிக்கோள் ஜம்மு காஷ்மீர் மாநிலத்தில் ஊழல், இனவாதம், போதைப் பொருட்களை ஒழிப்பதும், உண்மையான ஜனநாயகத்தை உறுதிப்படுத்துவதே ஆகும்.
# தொண்டைமான் வம்சம்

**தொண்டமான் வம்சம்** தென்னிந்திய வம்சமாகும், இந்த வம்சத்தைச் சேர்ந்தவர்கள் கி.பி.17 முதல் 20ஆம் நூற்றாண்டு வரை புதுக்கோட்டை மற்றும் அதைச் சுற்றியுள்ள பகுதிகளை ஆண்டுவந்தனர். அப்போது இராமநாதபுர மன்னான இருந்த கிழவன் சேதுபதி என்பவரின் மைத்துனரான இரகுநாத தொண்டைமான் என்பவரால் இந்த வம்சமானது தொடங்கப்பட்டது.
# தொண்டைமான் வம்சம்

## வரலாறு

1686 ஆம் ஆண்டில், ராம்நாத் இராச்சியம், இராமநாதபுர மன்னனான கிழவன் சேதுபதியால் ஆட்சி செய்யப்பட்டது. புதுக்கோட்டை பகுதியானது சிவந்தெழுந்த பல்லவராயர் என்றழைக்கப்பட்ட தலைவரால் ஆளப்பட்டது. ராமநாதபுர மன்னன், ராமநாத வம்சத்தின்மீதான அதன் தலைவரின் விசுவாசத்தைச் சந்தேகித்தார். தஞ்சையை ஆண்ட மன்னனுக்கு விசுவாசத்தைக் காட்ட ஆரம்பிப்பாரோ என எண்ண ஆரம்பித்தார். ஆதலால் ராமநாதபுர மன்னன், தலைவரை அப்பொறுப்பிலிருந்து நீக்கிவிட்டு தன்னுடைய மைத்துனரும், காத்தாயி நாச்சியாரின் சகோதரருமானவரை புதுக்கோட்டையின் புதிய மன்னனாக ஆக்கினார். முன்னர் பதவி நீக்கம் செய்யப்பட்ட தலைவருக்கு இருந்தவாறே செய்தார். தொண்டைமான் முன்பு திருமயத்தை ஆட்சி செய்த ஆவடைய ரகுநாத தொண்டைமானின் மகன் ஆவார். தொண்டைமானின் சேவைகளைப் பாராட்டி ரகுநாத கிழவன் சேதுபதி அவருக்கு புதுக்கோட்டை பகுதியைக் கொடுத்தார்.  
ரகுநாத கிழவன் சேதுபதியின் மரணத்திற்குப் பிறகு, தொண்டைமான் புதுக்கோட்டையின் ஆட்சியாளரானார். பிற்கால நூற்றாண்டுகளில், தொண்டாய்மான் ஆட்சியாளர்கள், ராமநாதபுர மாவட்டத்தின் நிலப்பிரபுக்களாக இருந்தபோதும், தனிப்பட்ட முறையிலான வெளியுறவுக் கொள்கையைப் பின்பற்றினர், இது அந்த நேரத்தில் இந்தியாவின் அனைத்து பகுதிகளிலும் பின்பற்றப்பட்ட வந்த பொதுவான முறையாக இருந்தது.  
புதுக்கோட்டையின் ஆட்சியாளரான பிறகு, ரகுநாத தொண்டைமான் மதுரையின் நாயக்கர்களுக்கு ஆதரவாக தஞ்சையின் நாயக்கர்களுக்கு எதிராகப் போராடி, மிக முக்கியமான இடமான திருக்காட்டுப்பள்ளியை கைப்பற்றினார். பின்னர் புதுக்கோட்டையைச் சேர்ந்த தொண்மான் மன்னர்களுக்கும் தஞ்சையை ஆண்ட நாயக்க மன்னர்களுக்கும் இடையே நேரடி மோதல் ஏற்பட்டது. தொண்டைமான் திருக்காட்டுப்பள்ளியின் மேற்குப் பகுதியைக் கைப்பற்றினார்.  
அடுத்த ஆட்சியாளர் ராஜா விஜய ரெகுநாத ராய தொண்டைமான் ஆவார். மைசூர் ஆட்சியாளரான ஹைதர் அலிக்கு எதிராக ஆற்காட் நவாபிற்கு உதவினார். அவர் பிரித்தானிய அரசாங்கத்திற்கு விசுவாசமாக இருந்தார். சில நாள்களுக்குப் பின்னர், ஹைதர் அலியின் இராணுவம் புதுக்கோட்டை சமஸ்தானத்தை கைப்பற்ற முயன்றபோது, தொண்டைமானின் இராணுவம் அவர்களைத் தோற்கடித்து ஹைதரின் இராணுவத்தை விரட்டி அடித்தது. தொண்டைமான் அறந்தாங்கி உள்ளிட்ட பகுதிகளைக் கைப்பற்றினார். மேலும் அவர், திப்பு சுல்தானுக்கு எதிராக பிரித்தானிய அரசாங்கத்திற்கு உதவினார்.  
பிரிட்டிஷாருக்கு எதிரான விடுதலைப்போராட்டத்தின்போது கட்டபொம்மனை பிடித்துக்கொடுத்த வகையிலும், பிரித்தானிய கிழக்கிந்திய கம்பெனிக்கு உதவிய வகையிலும் தொண்டைமான் ஆட்சியாளர்கள் தவறான நிலையில் பிரபலமாயினர்.  
இறுதியாக புதுக்கோட்டை முறையான பிரித்தானிய பாதுகாப்பின் கீழ் 1800 ல் வந்தது. தொண்டைமான் மன்னர்கள் ஹைதர் அலி மற்றும் திப்பு சுல்தான் ஆகியோரால் ஆளப்பட்ட மைசூரால் அச்சுறுத்தப்பட்டதால் இது தவிர்க்க முடியாததாயிற்று. திப்பு சுல்தான் பிரெஞ்சுக்காரர்களின் அதிகாரத்தை ஆங்கிலேயருக்கு எதிராகப் பயன்படுத்த முயன்றார்.
# தொண்டைமான் வம்சம்

## தொண்டைமான் மன்னர்களின் பட்டியல்

தொண்டமான் பரம்பரை: ரகுநாத ராய தொண்டைமான் புதுக்கோட்டை மன்னர்களில் முதலாமாவர் ஆவார். இவர் 1686 முதல் 1730வரை ஆட்சி செய்தார். இவரது வாழ்வின் துவக்கத்தில் இராமநாதபுரம் சேதுபதியிடம் போர்த் தலைவராக தனது வாழ்வைத் துவக்கினார். சேதுபதியிடம் இவர் ஆற்றிய பணிகளுக்காக 1686 ஆம் ஆண்டு, இவரை புதுக்கோட்டையின் சுதந்திர ஆட்சியாளராக சேதுபதி அங்கீகரத்தார். பிற மன்னர்கள் இவருக்குப் பின் வந்தவர்கள் ஆவர்.  
- ரகுநாத ராய தொண்டைமான் (1686–1730)
- விஜய ரகுநாத ராய தொண்டைமான் I (1730–1769)
- ராயர் ரகுநாத தொண்டைமான் (1769 - டிசம்பர் 1789)
- விஜய ரகுநாத தொண்டைமான் (டிசம்பர் 1789 - 1 பிப்ரவரி 1807)
- விஜய ரகுநாத ராய தொண்டைமான் II (1 பிப்ரவரி 1807 - ஜூன் 1825)
- ரகுநாதா தொண்டைமான் (ஜூன் 1825 - 13 ஜூலை 1839)
- ராமச்சந்திர தொண்டைமான் (13 ஜூலை 1839 - 15 ஏப்ரல் 1886)
- மார்தாண்டா பைரவா தொண்டைமான் (15 ஏப்ரல் 1886 - 28 மே 1928)
- ராஜகோபாலா தொண்டைமான் (28 அக்டோபர் 1928 - 4 மார்ச் 1948)
# பாசுடு பைவ்

***பாஸ்ட் பைவ்*** (*Fast Five* அல்லது ***பாசுடு & பியூரியசு&nbsp;5: ரியோ ஆய்சுடு*** எனவும் அழைக்கப்படுகின்றது.) என்பது 2011 இல் வெளியான அமெரிக்க கொள்ளை அதிரடித் திரைப்படம் ஆகும். கிறிசு மோகன் எழுதிய இந்த திரைப்படத்தை ஜசுடின் லின் இயக்கியுள்ளார். 2009இல் வெளியான *பாஸ்ட் & பியூரியசு* திரைப்படத்தின் ஒரு தொடராக வெளியான பாசுடு பைவ் திரைப்படம், பாசுடு & த பியூரியசு திரைப்படத் தொடரின் ஐந்தாவது திரைப்படமாக வெளியானது. இந்த திரைப்படத்தில் வின் டீசல், பால் வாக்கர், சோர்டானா பிருவிசுடர், டைரீசு கிப்சன், கிறிஸ் லூடாகிரிஸ், மட் இசுக்கல்சு, சுங் காங், டுவெயின் ஜான்சன், கால் கடோட், மற்றும் சோவாகுயிம் டி அல்மெய்டா ஆகியோர் நடித்துள்ளனர். *பாசுடு பைவ்*, அமெரிக்க இராஜாங்க பாதுகாப்பு சேவை (டிஎஸ்எஸ்) அதிகாரியான லூக் ஹோப்ஸ் (ஜோன்சன்) என்பவரினால் கைது செய்ய தேடப்படும் டொமினிக் டொரெட்டோ (டீசல்), பிரயான் ஓ கொன்னர் (வால்கர்) மற்றும் மியா டொரெட்டோ (பிருவிசுடர்) ஆகியோர் ஹெர்னன் ரெய்ஸ் (டீ அல்மெய்டா) எனும் ஊழல் தொழிலதிபரிடம் இருந்து 100&nbsp;மில்லியன் டாலர்களை கொள்ளையடிப்பது பற்றி தொடர்கின்றது.
# பாசுடு பைவ்

## நடிப்பு

- வின் டீசல் - டொமினிக் டொரெட்டோ
:பொலிசினால் தேடப்பட்டும் தொழிமுறை குற்றவாளி, தெரு கார் பந்தய வீரர். டீசல் இத்திரைப்படத்தில் தயாரித்து நடிப்பதில் $15&nbsp;மில்லியன் பெறுகின்றார்.
- பால் வாக்கர் - பிரயான் ஓ'கொன்னர்
:குற்றவாளியாக மாறிய ஓய்வு பெற்ற எப்பிஐ அதிகாரி. மியா டொரெட்டோவுடன் காதலன். தாண்டோட்ட வல்லுநரான போல் டார்னெலுடன் பயிற்சி பெற்று படத்தின் அதிகமான சண்டைக் காட்சிகளை வால்கர் தானே செய்திருந்தார்.
- சோர்டானா பிருவிசுடர் -மியா டொரெட்டோ
:டொமினிக்கின் தங்கை மற்றும் பிரயானின் காதலி.
- டைரீசு கிப்சன் - ரோமன் பியர்சு
:பிரயானின் பால்ய சிநேகிதன். கிப்சன் நடிப்பது சூன் 30, 2010இல் உறுதிப்படுத்தப்பட்டது. கிப்சன் **பாசுடு பைவ்** திரைப்படத்திற்கு நடிக்க ஒப்பமிட்ட நேரம் *டிரான்ஸ்ஃபார்மஸ்: டார்க் ஒப் தி மூன்* திரைப்படத்தில் நடித்து கொண்டிருந்தார். அதனால் இரண்டு படத்தையும் தக்கவைக்க புவேர்ட்டோ ரிகோவிற்கும் அட்லாண்டாவிற்கும் மாறி மாறி செல்ல வேண்டியிருந்தது.
- கிறிஸ் லூடாகிரிஸ் - தேஜ் பார்க்கர்
:மியாமியில் இருக்கும் பிரயானினதும் ரோமானினதும் நண்பன்.லூடாகிரிஸ் இதில் நடிப்பதை சூலை 12, 2010இல் புவேர்ட்டோ ரிகோவில் நடிக்க செல்லுமிடத்தில் உறுதிப்படுத்தினார்.
- மட் இசுக்கல்சு - வின்சு
:டொமினிக்கன் பால்ய சிநேகிதன். இசுக்கல்சு முதல் பாகத்தில் நடித்த போதிலும் இத்திரைப்படத்தில் அவரது நடிப்பு சூலை 16, 2010லேயே உறுதிப்படுத்தப்பட்டது.
- சுங் காங் - ஹான் சியோல் ஓ
:டொமினிக் குடியரசில் டொமினிக்கின் தொழில் கூட்டாளி மற்றும் தெரு கார் பந்தய வீரர்.
- டுவெயின் ஜான்சன் - லூக் ஹோப்ஸ்
:அமெரிக்க இராஜாங்க பாதுகாப்பு சேவை (டிஎஸ்எஸ்) அதிகாரி.
- கால் கடோட் - கிசெல் யசார்
- சோவாகுயிம் டி அல்மெய்டா - ஹெர்னன் ரெய்ஸ்
- எல்சா படகி - எலீனா நெவ்ஸ்
# உத்தவ் தாக்கரே

**உத்தவ் பால் தாக்ரே** (பிறப்பு: சூலை 27, 1960) ஓர் இந்திய அரசியல்வாதி. இவர் முன்னாள் மகாராட்டிரா மாநிலத்தின் முதலமைச்சர் ஆவார்.. இவர் சிவசேனா நிறுவனர் பால் தாக்கரேயின் மகன் ஆவார். மேலும் சிவசேனா உத்தவ் பாலாசாகேப் தாக்ரே கட்சியின் நிறுவனர் மற்றும் தலைவர் ஆவார்.  
2002ஆம் ஆண்டு முதல் தேர்தல் பிரச்சாரத்தில் ஈடுபட்டு வரும் இவர், மராத்தி தினசரி செய்தித்தாளான சாமனாவை நிர்வகித்து வருகிறார். இவரது கட்சி 2002இல் பெருநகர மும்பை மாநகராட்சி மேயர் தேர்தலில் வெற்றி பெற்றது. அதன்பிறகு, சனவரி 2003இல் கட்சியின் செயல்தலைவராக நியமிக்கப்பட்டார்.
# உத்தவ் தாக்கரே

## தனிப்பட்ட வாழ்க்கை

இவர் ராஷ்மி தாக்கரே என்பவரை திருமணம் செய்து கொண்டார். இவர்களுக்கு ஆதித்யா, தேஜாஸ் எனும் இரண்டு மகன்கள் உள்ளனர். இவரது மூத்த மகன் ஆதித்யா, யுவசேனாவின் தலைவராக இருக்கிறார். இளைய மகன் தேஜாஸ் நியூயார்க் மாநிலத்திலுள்ள ஒரு கல்லூரியில் படித்து வருகிறார்.  
புகைப்படம் எடுப்பதில் ஆர்வம் கொண்ட இவர், மகாராட்டிராவின் பல்வேறு கோட்டைகள் மற்றும் வான்வழி காட்சிகளின் புகைப்படங்களை ஜஹாங்கிர் கலைக்கூடத்தில் காட்சிப்படுத்தியுள்ளார்.
# மரமல்லிகை

**மரமல்லிகை** (*Millingtonia hortensis*, *tree jasmine* அல்லது *Indian cork tree* இதுவும் *Millingtonia* ஒரே இனங்கள்,) என்பது ஒரு மரம் ஆகும். இது தெற்கு ஆசியா மற்றும் தென் கிழக்கு ஆசியா ஆகிய பகுதிகளைச் சேர்ந்தது. இது *லடக் சாந்தனி* மற்றும் *புச்* என்று மராத்தி மொழியிலும், *ஆகாஷ் மல்லிகே* (ಆಕಾಶ ಮಲ್ಲಿಗೆ) என்று கன்னடத்திலும், *ஆகாச மல்லி* அல்லது *மர மல்லி என்று* தமிழிலும், *கவுகி* என்று தெலுங்கு மொழியிலும், *Angkear-Bos ( អង្គារ បុស្ស) என்று* கெமெர் மொழியிலும், *பிப் (ปีบ) என்று* , *கட்டேசமெ* என மலையாளத்திலும், *மினி* *சாமேலி* *மற்றும் ஆகாஷ் என்று இந்தியிலும்*, *ஆகாஷ மல்லி* (ଆକାଶ ମଲ୍ଲି) என்று ஒடியா மொழியிலும், *சீதாஹார் என்று* வங்காள மொழியிலும் அழைக்கப்படுகிறது.  
இதற்கான தாவரவியல் பெயரான *மில்லிங்டோனியா ஹார்டென்சிஸ்* என்ற பெயரில் உள்ள, *மில்லிங்டோனியா* என்ற சொல்லானது சர் தாமஸ் மில்லிங்டனின் நினைவாக இடப்பட்டது. இவர் இந்த இனத்தை முதலில் விவரித்த கார்ல் லின்னேயஸ் தி யங்கருக்கு உத்வேகமாக இருந்தார் எனப்படுகிறது. இதில் உள்ள 'ஹார்டென்சியா' என்ற சொல்லானது 'ஹார்டென்சிஸ்' மற்றும் 'ஹார்டஸ்' என்பதிலிருந்து உருவானது, இது லத்தீன் மொழியில் தோட்டத்துடன் தொடர்புடைய சொல்லாகும். அதை ஒத்த *பெயரான பிக்னோனியா சுபரோசா*, 'சுபெரோசா' என்பது லத்தீன் மொழியில் 'கார்க்கி' என்று பொருள்படும் 'சுபெரோஸ்' என்பதிலிருந்து உருவானது.  
இலக்னோவில் உள்ள மில்லிங்டோனியா அவென்யூவுக்கு *மில்லிங்டோனியா ஹார்டென்சிஸ்* பெயரிடப்பட்டது.
# மரமல்லிகை

## விளக்கம்

இந்த மரமானது 18 முதல் 25 மீட்டர் உயரம் வரை உயரமாக வளர்கிறது. இதன் இலைகள் 7 முதல் 11 மீட்டர் வரை விரிகிறது. இந்த மரம் 6 முதல் 8 ஆண்டுகளில் முதிர்ச்சி அடைகிறது, 40 ஆண்டுகள் வரை வாழ்கிறது. இது பல்வேறு மண் வகைகளிலும் தட்பவெப்பநிலையிலும் வளரக்கூடிய மரம். என்றாலும் ஈரமான தட்பவெப்பநிலையில் இது நன்கு வளரக்கூடியது.
# மரமல்லிகை

## விளக்கம்

### மலர்

இதன் மலர்களானது மலரடிச் செதில் தோற்றமில்லாதது. நீளமான 5 அடுக்கான வெண்மையான மணமுள்ள பல மலர்கள் உண்டாகும். இவை இருபால்சேர்க்கை மற்றும் இருபக்கச்சமச்சீர் கொண்டது. பூவானது மணி வடிவ புல்லிவட்டத்தில் ஐந்து சிறிய மடல்களைக் கொண்டிருக்கும். மலர் நான்கு பூந்துப்பைகளைக் கொண்டுள்ளது. இந்த குடும்பத்தின் பிற தாவரங்களைப் போலல்லாமல், பூந்துப்பைகள் வேறுபட்டவை. அல்லிவட்டமானது ஐந்து இதழ்கள் அடியில் இணைந்து நீண்ட குழல் வடிவானது. இதன் இலைகள் சிகரெட்டில் புகையிலைக்கு மாற்றான மலிவான பொருளாக பயன்படுத்தப்படுகின்றது.
# டால்ப் சிக்லர்

**நிக்கோலஸ் தியோடர் நெமெத்** (பிறப்பு: ஜூலை 27, 1980) ஒரு அமெரிக்க தொழில்முறை மல்யுத்த வீரர் மற்றும் மேடை நகைச்சுவையாளர் . இவர் தற்போது உலக மற்போர் மகிழ்கலை நிறுவனம் உடன் கையெழுத்திட்டு அங்கு இவர் சுமாக்டவுன் நிகழ்ச்சியில் **டால்ப் ஜிக்லர்** எனும் மேடைப் பெயரினால் அறியப்படுகிறார்.  
இவர் கென்ட் மாநில பல்கலைக்கழகத்தில் பயின்றபோது அமெச்சூர் மல்யுத்தத்தில் கலந்து கொண்டு சிறப்பான திறனை வெளிப்படுத்தியுள்ளார். பின் 2004 ஆம் ஆண்டில் உலக மற்போர் மகிழ்கலை நிறுவனத்துடன் ஒப்பந்தம் செய்து ஓஹியோ பள்ளத்தாக்கு மல்யுத்தத்திற்கு அனுப்பப்பட்டார், அங்கு இவர் தனது உண்மையான பெயரில் மல்யுத்தம் செய்தார். 2005 ஆம் ஆண்டில் இவர் உலக மற்போர் மகிழ்கலை நிறுவனத்தின் ரா பிரிவு நிகழ்ச்சியில் தேர்வானார்.இவர் சனவரி 2006 இல் *ராவில்* அறிமுகமானார், நவம்பரில் ஓஹியோவிற்குத் திரும்புவதற்கு முன்பாக ஒரு முறை உலக டேக் டீம் வாகையாளர் பட்டத்தினை வென்றார். செப்டம்பர் 2007 இல், நெமெத் புளோரிடா வாகையாளர் பட்டத்தினை மல்யுத்தத்தில் போட்டியிட்டார். அங்கு இவர் பிராட் ஆலன் மற்றும் பின்னர் கவின் ஸ்பியர்ஸுடன் ஆகிய இரண்டு பேருடன் இணைந்து இரண்டு முறை புளோரிடா டேக் டீம் வாகையாளர் பட்டத்தினை வென்றார்.  
செப்டம்பர் 2008 இல் பிரதான பட்டியலில் திரும்பியதும்,தனது பெயரான நெமெத் என்பதனை டால்ப் ஜிக்லராக மாற்றிக்கொண்டார். அப்போதிருந்து, இவர் உலக மிகுகன வாகையாளர் பட்டத்தினை இரண்டு முறையும், இன்டர் கான்டினென்டல் வாகையாளர் பட்டத்தினை ஆறு முறை, யுனைடெட் ஸ்டேட்ஸ் வாகையாளர் பட்டத்தினை இரண்டு முறை மற்றும் ரா டேக் டீம் வாகையாளர் பட்டத்தினை ஒரு முறையும் இவர் வென்றுள்ளார். இவர் இரண்டு முறை சர்வைவர் சீரிஸ் எலிமினேஷன் போட்டிகளிலும் அத்துடன் 2012 ஆம் ஆண்டின்மணி இன் தெ பேங்க் வெற்றியாளராகவும் இருந்தார்.
# டால்ப் சிக்லர்

## ஆரம்ப கால வாழ்க்கை

நிக்கோலஸ் தியோடர் நெமெத் ,ஜூலை 27, 1980 இல் ஓஹியோவின் கிளீவ்லேண்டில் பிறந்தார். இவர் ரிச்ஃபீல்ட் கொலிஜியத்தில் நடந்த மல்யுத்த நிகழ்ச்சியில் கலந்து கொண்டபோது இவருக்கு வயது ஐந்து . அந்த வயதிலிருந்தே தொழில்முறை மல்யுத்தத்தின் ரசிகராக இருந்து வருகிறார், மேலும் இவர் 12 வயதில் தொழில்முறை மல்யுத்த வீரராக மாற முடிவு செய்தார். பின்னர் இவர் கோல்ட் கபனாவின் *ஆர்ட் ஆஃப் மல்யுத்த பாட்காஸ்டில்* தனது உலக மற்போர் மகிழ்கலை நிறுவனத்திற்காக தனது பெயரை "டால்ப்" என்று தேர்ந்தெடுத்தார், ஏனெனில் அது அவருடைய தாத்தாவின் பெயர், மற்றும் அவரது நண்பர் "ஜிக்லர்" என்ற குடும்பப்பெயரை பரிந்துரைத்தார். இவர் ஓஹியோவின் லக்வூட்டில் உள்ள செயின்ட் எட்வர்ட் உயர்நிலைப் பள்ளியில் படித்தார், அங்கு இவர் ஒரு அமெச்சூர் மல்யுத்த வீரராக இருந்தார்,  
செயின்ட் எட்வர்டில் இவர் இருந்த காலத்தில், மல்யுத்த அணி இரண்டு முறை தேசிய வாகையாளர் பட்டத்தினை வென்றது. இவர் கென்ட் மாநில பல்கலைக்கழகத்தில் ஒரு கல்லூரி மல்யுத்த வீரராக இருந்தார், இறுதியில் கெண்ட மாநில அணியின் வரலாற்றில் அதிக முறை மல்யுத்தப் போட்டிகளில் வெற்றிகளைப் பெற்ற வீரர் எனும் சாதனையைப் படைத்தார். இவர் மூன்று முறை 2000முதல் 2003 ஆம் ஆண்டுகள் வரை நடைபெற்ற ஆல்-மிட்-அமெரிக்கன் மாநாட்டு சாம்பியனாக வெற்றிபெற்றார்.
# கூச்சிங்

**கூச்சிங்** அல்லது **கூச்சிங் நகரம்** (மலாய்: *Bandar Raya Kuching*; ஆங்கிலம்: *City of Kuching*; சீனம்: 古晉; ஜாவி: کوچيڠ) என்பது மலேசியா; சரவாக்; மாநிலத்தின் தலைநகரம்.  
இந்த நகரம் போர்னியோ தீவில், சரவாக் மாநிலத்தின் தென்மேற்குப் பகுதியில், சரவாக் ஆற்றுக் கரைகளின் இரு மருங்கிலும் அமைந்து உள்ளது.  
இந்த நகரத்தின் பரப்பளவு ஆகும்.  
- கூச்சிங் வடக்கு நிர்வாகப் பகுதியின் மக்கள் தொகை 165,642;
- கூச்சிங் தெற்கு நிர்வாகப் பகுதியின் மக்கள் தொகை 159,490;  
மொத்த மக்கள் தொகை 325,132.
# கூச்சிங்

## வரலாறு

1827-ஆம் ஆண்டில் புரூணை பேரரசின் நிர்வாகத்தின் போது, சரவாக்கின் மூன்றாவது தலைநகராக கூச்சிங் இருந்தது. 1841-ஆம் ஆண்டில், கூச்சிங்கில் ஒரு கிளர்ச்சியை அடக்குவதற்கு உதவிய ஜேம்சு புரூக்கிற்கு கூச்சிங் பகுதியின் ஒரு பகுதி நிலப்பரப்பு கொடுக்கப்பட்டது.  
அதற்குப் பின்னர் கூச்சிங், சரவாக் இராச்சியத்தின் தலைநகரானது. உள்துறை போர்னியோ காடுகளில் வாழ்ந்த டயாக் மக்களில் பெரும்பாலோர் ஜேம்சு புரூக்கினால் மன்னிக்கப் பட்டார்கள். பின்னர் அவரின் விசுவாசிகளானார்கள்.
# கூச்சிங்

## வரலாறு

### பத்து லிந்தாங் தடுப்பு முகாம்

ஜேம்சு புரூக்கின் மைத்துனரான சார்லஸ் புரூக்கின் ஆட்சியின் போது கூச்சிங் நகரம் தொடர்ந்து கவனத்தையும் வளர்ச்சியையும் பெற்றது. துப்புரவு அமைப்பு, மருத்துவமனை, சிறை, கோட்டை மற்றும் சந்தை போன்ற கட்டுமானப் பணிகள் நடைபெற்றன.  
1942 முதல் 1945 வரை, இரண்டாம் உலகப் போரின் போது, ஜப்பானியப் படைகளால் கூச்சிங் ஆக்கிரமிக்கப்பட்டது. போர்க் கைதிகள் மற்றும் பொது மக்கள் கைதிகளை அடைத்து வைக்க, கூச்சிங்கிற்கு அருகே பத்து லிந்தாங் *(Batu Lintang)* எனும் இடத்தில் ஓர் தடுப்பு முகாமை ஜப்பானிய அரசு அமைத்தது.
# கூச்சிங்

## வரலாறு

### சர் சார்லஸ் வைனர் புரூக்

இரண்டாம் உலகப் போருக்குப் பிறகு, கூச்சிங் நகரம் அப்படியே இருந்தது. பெரிய மாற்றங்கள் எதுவும் நிகழவில்லை. இருப்பினும், 1946-ஆம் ஆண்டில் சரவாக்கின் கடைசி ஆளுநராக இருந்த ராஜா சர் சார்லஸ் வைனர் புரூக் *(Sir Charles Vyner Brooke)* என்பவர் ஒரு முடிவு எடுத்தார்.  
சரவாக் மாநிலத்தை பிரித்தானிய அரசாங்கத்திற்கு ஒரு காலனிப் பகுதியாக *(British Crown Colony)* விட்டுக்கொடுக்க முடிவு செய்தார். பிரித்தானியக் காலனித்துவக் காலத்திலும் கூச்சிங் தலைநகரமாகவே இருந்தது.
# கூச்சிங்

## வரலாறு

### விஸ்மா பாப்பா மலேசியா

1963-இல் மலேசியா உருவான பிறகு, கூச்சிங் தன் மாநிலத் தலைநகர்த் தகுதியைத் தக்க வைத்துக் கொண்டது. 1988-ஆம் ஆண்டில் கூச்சிங்கிற்கு மாநகர் தகுதி வழங்கப்பட்டது.  
அதன் பின்னர், இரண்டு தனித்தனி உள்ளூர் அதிகாரிகளால் நிர்வகிக்கப்படும் இரண்டு நிர்வாகப் பகுதிகளாக கூச்சிங் நகரம் பிரிக்கப்பட்டது. சரவாக் மாநில அரசாங்கத்தின் நிர்வாக மையம் கூச்சிங் மாநகரில் உள்ள விஸ்மா பாப்பா மலேசியா *(Wisma Bapa Malaysia)* எனும் மையத்தில் அமைந்துள்ளது.
# கூச்சிங்

## பொது

கூச்சிங் மாநகரம் சுற்றுலாப் பயணிகளுக்கான ஒரு முக்கிய உணவுத் தலமாகவும்; சரவாக் மற்றும் போர்னியோவிற்குச் செல்லும் பயணிகளுக்கான முக்கிய நுழைவாயிலாகவும் உள்ளது.  
கூச்சிங் ஈர நிலங்கள் தேசியப் பூங்கா *(Kuching Wetlands National Park)* நகரத்தில் இருந்து சுமார் 30 கி.மீ. (19 மைல்) தொலைவில் அமைந்துள்ளது. மற்றும் கூச்சிங் நகரைச் சுற்றி பல சுற்றுலாத் தளங்கள் உள்ளன.
# கூச்சிங்

## பொது

### சுற்றுலாத் தளங்கள்

பாக்கோ தேசிய பூங்கா *(Bako National Park),* செமெங்கோ வனவிலங்கு மையம் *(Semenggoh Wildlife Centre),* மழைக்காடு உலக இசை விழா *(Rainforest World Music Festival),* மாநில சட்டமன்றக் கட்டிடம், அஸ்தானா *(The Astana),* போர்ட் மார்கெரிட்டா *(Fort Margherita),* கூச்சிங் அரும்காட்சியகம் *(Kuching Cat Museum)* மற்றும் சரவாக் மாநில அரும்காட்சியகம் போன்றவற்றைக் குறிப்பிட்டுச் சொல்லலாம்.  
அண்மைய காலங்களில் இந்த நகரம் கிழக்கின் முக்கியத் தொழில்துறை மற்றும் வணிக மையங்களில் ஒன்றாக மாறியுள்ளது.
# இங்கொரொங்கோரோ பாதுகாப்புப் பகுதி

**இங்கொரொங்கோரோ பாதுகாப்புப் பகுதி** (Ngorongoro Conservation Area) (, }}</ref>) தான்சானியாவின் கிண்ணக்குழி உயர்நிலப் பகுதியில் உள்ள அரூசாவுக்கு மேற்கே தொலைவில் அமைந்துள்ள ஒரு பாதுகாக்கப்பட்ட பகுதியும், உலக பாரம்பரியக் களமும் ஆகும். இந்தப் பகுதியின் பெயர்ஈந்தப் பகுதியில் இருக்கும் பெரிய எரிமலை வாயான இங்கொரொங்கோரோ கிண்ணக்குழியின் பெயரைத் தழுவியது. இந்தப் பாதுகாப்புப் பகுதியை, தான்சானிய அரசாங்கத்தின் ஒரு நிறுவனமான இங்கொரொங்கோரோ பாதுகாப்புப் பகுதி அதிகாரசபை நிர்வாகம் செய்கின்றது. இதன் எல்லைகள் அரூசா பிரதேசத்தின் இங்கொரொங்கோரோ பிரிவின் எல்லைகளோடு பொருந்துகின்றது.  
2009 ஆம் ஆண்டின் இங்கொரொங்கோரோ காட்டுயிர் பாதுகாப்புச் சட்டம் இப்பகுதியில் மனித குடியிருப்புக்களுக்கும், வாழ்வாதார வேளாண்மைக்கும் புதிய கட்டுப்பாடுகளை விதித்துள்ளது. இதனால், மசாய் மேய்ப்பர்கள் இப்பகுதியில் இருந்து வேறிடம் பெயரவேண்டி ஏற்பட்டது. இவற்களிற் பலர், 1959 இல் பிரித்தானியக் குடியேற்றவாத அரசாங்கம் செரங்கெட்டி தேசியப் பூங்காவை உருவாக்கியபோது, அவர்களுடைய முன்னோர் நிலங்களிலிருந்து இங்கொரொங்கோரோவுக்கு இடம் பெயர்ந்தவர்களாவர்.
# இங்கொரொங்கோரோ பாதுகாப்புப் பகுதி

## வரலாறும் புவியியலும்

இங்குள்ள கிண்ணக்குழியின் பெயர் ஒலிக்குறிப்புத் தோற்றம் கொண்டது. அப்பகுதியில் மேயும் மாடுகளின் கழுத்திலிருந்த மணிகளின் ஒலியை (*இங்கோரோ இங்கோரோ*) அடியொற்றி இங்கொரொங்கோரோ என்னும் பெயரை மசாய் மேய்ப்பர்கள் அப்பகுதிக்கு இட்டதாகச் சொல்கின்றனர். ஓல்டுவை கோர்கே என்னும் இடத்தில் கிடைத்த புதை படிவச் சான்றுகள் 3 மில்லியன் ஆண்டுகளாக இப்பகுதியில் ஒமொனிட் இனங்கள் வாழ்ந்ததை எடுத்துக்காட்டுகின்றன.  
சில ஆயிரம் ஆண்டுகளுக்கு முன் வேட்டுவர்-உணவு சேகரிப்போரை அகற்றி அவ்விடத்தில் கால்நடைகளை வளர்ப்போர் குடியேறினர். 2,000 ஆண்டுகளுக்கு முன்னர் இம்புலுக்கள் இப்பகுதிக்கு வந்தனர். 1700 ஆளவில் தட்டூகாக்களும் இவர்களுடன் இணைந்துகொண்டனர். 1800 களில் இவ்விரு குழுக்களையும் துரத்திவிட்டு மசாய்கள் அங்கே குடியேறினர்.  
1892 ஆம் ஆண்டுக்கு முன்னர் ஐரோப்பியர் எவரும் இங்கொரொங்கோரோ கிண்ணக்குழிப் பகுதியில் கால் பதித்திருக்கவில்லை. அந்த ஆண்டிலேயே ஆசுக்கார் பௌமன் (Oscar Baumann) இப்பகுதிக்கு வந்தார். இங்கே இருந்த நிலப்பகுதி ஒன்றை செருமன் கிழக்காப்பிரிக்க நிர்வாகத்திடம் இருந்து குத்தகைக்குப் பெற்ற இரண்டு செருமன் சகோதரர்களான அடோல்ஃப் சீடென்டொப்பும், பிரட்ரிக் சீடென்டொப்பும் முதலாம் உலகப்போர்க் காலம் வரை இப்பகுதியில் வேளாண்மையில் ஈடுபட்டிருந்தனர். தங்கள் நண்பர்களின் மகிழ்ச்சிக்காக இவர்கள் அடிக்கடி வேட்டைகளையும் ஒழுங்கு செய்தனர். காட்டு விலங்குகளையும் கிண்ணக்குழிப் பகுதியில் இருந்து துரத்திவிட அவர்கள் முயற்சி செய்தனர்.  
1921 இல் முதல் வேட்டை விலங்குகள் பாதுகாப்புச் சட்டம் முதன் முதலாக நிறைவேற்றப்பட்டது. இதன் மூலம், தான்சானியா முழுவதும் அனுமதி பெற்றவர்கள் மட்டுமே வேட்டையாட முடிந்தது. 1928 ஆம் ஆண்டில், முன்னைய சீடென்டொப் பண்ணைப்பகுதியைத் தவிர்த்து, கிண்ணக்குழியின் விளிம்புகளுக்குள் அடங்கிய ஏனைய பகுதிகளில் வேட்டையாடுவது முற்றாகத் தடைசெய்யப்பட்டது. 1948 இன் தேசியப் பூங்காச் சட்டத்தின்கீழ் செரென்கெட்டி தேசியப் பூங்கா உருவானது. இது அங்கிருந்த மசாய் மக்களுக்கும் பிற பழங்குடிகளுக்கும் பிரச்சினையை ஏற்படுத்தியது. இதன் விளைவாக இங்கோரொங்கோரோ பாதுகாப்பு பகுதிச் சட்டத்தை (1959) நிறைவேற்றி, அப்பாதுகாப்புப் பகுதியை தேசியப் பூங்காப் பகுதியில் இருந்து தனியாக்கினர். மசாய் மக்களைத் திட்டமிட்டுப் படிப்படியாக தேசியப் பூங்காப் பகுதியில் இருந்து அகற்றி இங்கோரொங்கோரோ பகுதிக்கு அனுப்பினர். இதனால் மசாய் மக்கள் தொகையும், கால்நடைகளின் எண்ணிக்கையும் கிண்ணக்குழிப் பகுதியில் அதிகரித்தது. 1976 ஆம் ஆண்டின்
வேட்டை விலங்குப் பூங்கா சட்டங்கள் (நானாவிதத் திருத்தங்கள்) சட்டத்தின் கீழ் இங்கோரொங்கோரோ பாதுகாப்புப் பகுதி அதிகாரசபை உருவானது. கிண்ணக்குழிப் பகுதி உட்பட இங்கோரொங்கோரோ பாதுகாப்புப் பகுதிக்கு உட்பட்ட பெரும்பாலான நிலங்கள் இந்த அதிகாரசபைக்குச் சொந்தமானவை. இப்பகுதி 1979 இல் யுனெசுக்கோ உலக பாரம்பரியக் களம் ஆனது.
# குமிழம்

**குமிழம்**, **குமிளம்**, **குமிழ்** (*Gmelina asiatica* ) என்பது ஒரு தாவர இனமாகும். இது லின்னேயசால் Lamiaceae குடும்பம் என விவரிக்கப்பட்டுள்ளது (ஆனால் முன்பு *வர்பினேசி* (Verbenaceae) என வகைப்படுத்தப்படிருந்தது). இந்த இனப் பட்டியலில் எந்த கிளையினங்களும் பட்டியலிடப்படவில்லை.  
குமிழமானது பூக்கும் இரு வித்திலைத் தாவரமாகும். இது பல்லாண்டு வாழும் புதர்ச்செடி, 2-3 மீ. உயரமாகக் கிளைத்து வளரும் சிறுமரமெனவும் கூறலாம். ஸீரோபைட் (xerophyte) பாலை நிலத்தில் வளரும் தாவரம். 1000 மீட்டர் உயரம் வரையிலான குன்றுப்
பகுதிகளில் வளர்கிறது. இத்தாவரம் சிறு முட்களை உடையது.
# குமிழம்

## இலை

இது சிறு தனியிலைகளைக் கொண்டது. இதன் இலைகள் 3-4 செ.மீ.×2-3 செ.மீ அளவிலானதாக, முட்டை வடிவானதாக, பளபளப்பானதாக இருக்கும். இலையின் அடியில் சிறு வட்டமான சுரப்பிகளை உடையது. சிறுகாம்புடையது. கிளைக் குருத்து முள்ளாதல் உண்டு.
# குமிழம்

## மலர்

இத்தாவரத்தின் நுனிவளர் பூந்துணரில் 2-3 பெரிய மலர்களும் மொட்டுகளும் காணப்படும். பூங்கொத்து கிளை நுனியிலிருந்து தொங்குவதுண்டு. மலரானது அல்லியிணைந்தது. சற்று வளைந்த புனல் வடிவானது. பூவின் மடல் மேற்புறத்தில் விரிந்திருக்கும். மலரின் புல்லி வட்டமானது நான்கு பசிய இதழ்கள் இணைந்து குழல் வடிவாக இருக்கும். சுரப்பிகள் காணப்படும். மேலே நான்கு விளிம்புகள் இருக்கும். அல்லி வட்டமானது புனல் போன்றிருக்கும் மலரின் கீழ்ப்புறத்தில் மூன்று இதழ்களும் நன்கு இணைந்து சற்று நீண்டும், மேற்புறத்து இரு இதழ்கள் இரு பக்கங்களில் சிறு மடல் விரிந்தும் இருக்கும். மகரந்த வட்டமானது நான்கு குட்டையான மகரந்தத்தாள்கள் இருவேறு நீளத்தில் 2.2 ஆக மலருக்குள் அல்லியொட்டி இருக்கும். தாதுப் பைகள் நீண்டு தொங்கும் இயல்பானவை. சூலக வட்டமானது 2-4 சூவிலைச் சூலகம், ஒரு சூல் வளர்ந்து ஒரு விதை மட்டும் உண்டாகும் சூல்தண்டு இழைபோன்றது. சூல்முடி இரு பிளவானது.
# குமிழம்

## கனி

இதன் கனியானது மஞ்சள் நிறமான் சதைக்கனி ட்ரூப் எனப்படும். இதன் விதை சற்று நீளமானது.
# குமிழம்

## பயன்கள்

இச் சிறுமரம், வலியது, விறகுக்கும் வேலிக்கும் பயன்படும். குமிழின் பழம் மருந்துக்கு உதவும் என்பர். இதன் கனியைக் குழைத்துக் தலையில் தடவ தலையில் உள்ள பொடுகு போகுமென்பர்.
# குமிழம்

## இலக்கியங்களில்

நற்றிணையில் பயிலப்படும் குமிழ் என்னும் புதர்ச்செடி குறிஞ்சிப் பாட்டில் இடம் பெறவில்லை. இதன் மலர் அழகிய மஞ்சள் நிறமானது. மலரைத் திருப்பிப் பிடித்துப் பார்த்தால் இது நல்ல நிறமுள்ள மகளிரின் மூக்கை ஒத்திருக்கும்.  
குமிழம்பூவைக் *குமிழ்* என்று குறிப்பிடும் சங்க இலக்கியம். இது மலைப் பாங்கில் 1000 கி. மீ. உயரம் வரையில் வளரும் புதர்ச்செடி. சிறு மரமென்றும் கூறலாம். இது பல்லாண்டு வாழும் இயல்பிற்று. மலர் மிக அழகிய மஞ்சள் நிறமானது. அல்லியிதழ்கள் இனைந்து சற்று வளைந்த புனல் வடிவாயிருக்கும். கீழ்ப்புற அல்லியிதழ்கள் மூன்றும் சற்று நீண்டு நன்கு இணைந்தும், மேற்புற இரு இதழ்கள் இருபக்கத்திலும் மடல் விரிந்தும் இருக்கும். இம்மலரைத் திருப்பிப் பிடித்துப் பார்த்தால் நல்ல இளமுறிநிறமுள்ள மகளிரின் மூக்கை வடிவாலும் வண்ணத்தாலும் ஒத்து இருக்கும். இரண்டு கண்களுக்குமிடையே மூக்கை ஒவியமாகத் திட்டுவதை இளங்கோவடிகள், *இருகருங் கயலோடு இடைக்குமிழ் எழுதி* என்றார்.
மணிமேகலையில் **குமிழ் மூக்கு இவைகாண்** என்றும் பேசப்படுகின்றது.  
இதன் மலர்கள்: நுனிவளராப் பூந்துணராகப் பூக்கும். 2-3 மலர்களே ஒரு கொத்தில் காணப்படும். பூங்கொத்து கிளையினின்றும் தொங்கி, குழைபோன்று அசைந்தாடும் என்பர்.  
*ஊசல் ஒண் குழை உடைவாய்த் தன்ன*  
*அத்தக் குமிழின் ஆய்இதழ் அலரி*  
*கல் அறை வரிக்கும் புல்லென் குன்றம்*  
குன்றுடைய பாலைநிலப் பாதையில் இம்மலர் பூத்து ஊசலாடும் என்றமையின் இது பாலை நிலமலர் என்பதாகும். இவ்வியல்பினைக் கார் நாற்பதிலும் காணலாம். மேலும் இது
கார்காலத்தில் பூக்கும்.  
*இமிழிசை வானம் முழங்கக் குமிழின்பூப்*  
*பொன்செய் குழையின் துணர் தூங்கா*  
மலைப்பகுதியில் வளரும் இச்சிறுமரத்தின் பூக்கள் காயாகிப் பழமாகும். பழமும் பொற் காசுபோல் மஞ்சள் நிறமானது. இம்மரத்தில் பெண் மான் உராய்வதால் இதன் கனிகள் உதிரும் என்றும், இக்கனிகளை மான்கள் உணவாகக் கொள்ளும் என்றும் பாடல்கள் பின்வறுமாறு.  
*படுமழை பொழிந்த பகுவாய்க் குன்றத்து*  
*உழைபடு மான் பிணை தீண்டலின் இழைமகள்*  
*பொன் செய் காசின், ஒண்பழம் தாஅம்*  
*குமிழ்தலை மயங்கிய குறும் பல் அத்தம்*  
*அத்தக் குமிழின் கொடுமூக்கு விளைகனி*  
*எறிமட மாற்கு வல்சியாகும்*
# களவாணி 2 (திரைப்படம்)

***களவாணி 2*** (Kalavani 2) 2019 இல் வெளியான ஓர் இந்தியத் தமிழ் காதல் மற்றும் நகைச்சுவைத் திரைப்படம் ஆகும். இத்திரைப்படத்தைத் தயாரித்து இயக்கியவர் சற்குணம் ஆவார். இத்திரைப்படத்தில் விமல் மற்றும் ஓவியா முக்கிய கதாபாத்திரங்களில் நடித்துள்ளனர். இவர்களுடன் விக்னேஷ்காந்த், கஞ்சா கறுப்பு ஆகியோர் துணை கதாபாத்திரங்களில் நடித்துள்ளனர். இத்திரைப்படம் *2010 ஆம் ஆண்டில் வெளியான களவாணி திரைப்படத்தின்* தொடர் படமாகும். இத்திரைப்படத்தின் தயாரிப்பு 2018 ஆம் ஆண்டு பிப்ரவரியில் தொடங்கியது. இத்திரைப்படம் 2019 ஆம் ஆண்டு சூலை 5 ஆம் நாள் வெளியிடப்பட்டது. இப்படம் சராசரியான விமர்சனங்களைப் பெற்றது
# களவாணி 2 (திரைப்படம்)

## கதைக்களம்

அறிவழகன்(விமல்) தனது பழைய ஏமாற்றும் கதாபாத்திரத்தில் தொடர்கிறார். இந்த முறை விக்கி என்ற நண்பராக (விக்னேஷ்காந்த்) வருகிறார். உள்ளாட்சித் தேர்தல்கள் அறிவிக்கப்பட்ட பிறகு, அறிவழகனின் மாமாவும், அறிவழகனின் காரலி மகேஸ்வரியின் (ஓவியா) தந்தையாரும் போட்டியிடுகின்றனர். அறிவழகனும் தேர்தலில் போட்டியிட வேட்புமனு தாக்கல் செய்யத் திட்டமிடுகிறார். வாக்குகள் சிதறுவதைத் தடுக்க இரு தரப்பினரும் தனக்குப் பணம் தர முன் வருவார்கள் என்பது அறிவழகனின் திட்டம். இதற்காக பஞ்சாயத்தை (கஞ்சா கறுப்பு) ஏமாற்றி பண உதவி பெறுகிறார். ஆனால், அறிவழகன் வேட்புமனு தாக்கல் செய்தது அறிவழகனின் மாமாவிற்கோ, மகேஷ்வரியின் தந்தைக்கோ தெரியாமல் போகிறது. அவர்கள் இருவருமே அறிவழகனை ஏளனமாகப் பேசுகிறார்கள். இதனால் ஆத்திரமடைந்த அறிவழகன் எப்படியாவது தேர்தலில் வெற்றி பெறுவேன் என்று சபதம் செய்கிறார். இதன் பிறகு அறிவழகன் செய்யும் களவாணித் தனங்கள், நிறைய அதிரடிகள் ஆகியவையே களவாணி 2 திரைப்படத்தின் மீதிக்கதையாகும்.
# களவாணி 2 (திரைப்படம்)

## நடிப்பு

- அறிவழகனாக விமல்
- மகேஷ்வரியாக ஓவியா
- விக்கியாக விக்னேஷ்காந்த்
- இலட்சுமியாக சரண்யா பொன்வண்ணன்
- இராமசாமியாக இளவரசு
- பஞ்சாயத்தாக கஞ்சா கறுப்பு
- வினோதினி வைத்தியநாதன்
- மண்ணை சாதிக்
- வசந்த்
# களவாணி 2 (திரைப்படம்)

## தயாரிப்பு

2010 ஆம் ஆண்டில் நசீர் தயாரிப்பில் வெளியான *களவானி திரைப்படம்* ஆச்சர்யமூட்டும் வகையில் ஒரு வெற்றியையும், வசூலில் சாதனையையும் செய்தது. இதன் மூலமாக இயக்குநர் சற்குணம், நடிகர் விமல் மற்றும் நடிகைஓவியா ஆகியோருக்கான வாய்ப்புகளை அதிகப்படுத்தியது. நவம்பர் 2016 இல், சற்குணம் மற்றம் விமல் களவாணியின் இரண்டாம் பாகத்திற்காக இணையப்போவதாக செய்திகள் வெளிவந்தன. ஆனால் சற்குணம் நடிகர் மாதவன் நடிப்பதாக இருந்த திரபை்படத்தின் முன் தயாரிப்பு பணிகளில் கவனம் செலுத்தத் தொடங்கினார். அக்டோபர் 2017 இல், நடிகர் விமல் இப்படத்தில் ஒப்பந்தமானதை மறுத்தார். நசீர் களவாணியின் தொடர் படத்தை தயாரிப்பதையும் மறுத்தார்.  
2018 இல் சற்குணம் மாதவனுடன் செய்வதாக இருந்த திரைப்படத்தை ஒத்தி வைத்து விட்டு களவாணி படத்தின் இரண்டாம் பாகத்தைத் தனது சொந்தத் தயாரிப்பு நிறுவனமான வர்மன் தயாரிப்பு நிறுவனம் மூலமாகத் தொடங்க இருப்பதை முன்மொழிந்தார். இத்திரைப்படத்திற்காக விமல் மற்றும் ஓவியாவை ஒப்பந்தம் செய்தார். இத்திரைப்படத்திற்கு *கே2*. சற்குணத்தின் இந்த அறிவிப்பினைத் தொடர்ந்து நசீர் இது குறித்து தனது வருத்தத்தை வெளியிட்டார். அவர் களவானி 2 திரைப்படத்தைத் தான் தொடங்க இருப்பதாகவும், இதற்கான அசலான உரிமைகள் தன்னிடமே இருப்பதாகவும் தெரிவித்தார். மேலும், பூனம் கவுர் நடித்துக் கொண்டிருக்கும் வடம் என்ற திரைப்படம் முடிந்தவுடன் 2018 ஆம் ஆண்டின் மத்தியில் இத்திரைப்படத்தின் பணிகள் தொடங்க உள்ளதாகவும் அறிவித்தார்.  
இந்தப் பிரச்சனை இவ்வாறாக இருக்க சற்குணம் விமலை வைத்து பிப்ரவரி 2018 இல் தனது படப்பிடிப்பைத் தொடங்கினார். மே 2018 இல் ஓவியா இப்படக்குழுவினருடன் இணைந்தார். களவாணி திரைப்படத்தில் நடித்த பெரும்பாலான நடிகர்கள் இப்படத்தில் மீண்டும் இணைந்தனர். சூரி இப்படத்தில் நடிக்கவில்லை. அவருக்குப் பதிலாக விக்னேஷ்காந்த் ஒப்பந்தமானார்.